Π.Α.Ο. Κουφαλίων

Ο Ποδοσφαιρικός Αθλητικός Όμιλος ΚουφαλίωνΙστότοπος ΓΓΑ είναι ελληνικός ποδοσφαιρικός σύλλογος με έδρα τα Κουφάλια της Θεσσαλονίκης. Ιδρύθηκε το 1964 έπειτα από συγχώνευση των τοπικών ομάδων, Άρη Κουφαλίων (έτος ίδρυσης 1953) και του Ηρακλή Κουφαλίων (έτος ίδρυσης 1952).Π.Α.Ο. Κουφαλίων, e-koufalia.gr 

Έχει πλήθος συμμετοχών στην Δ' Εθνική κατηγορία, όπου αγωνίστηκε τις περισσότερες φορές στα τελευταία 30 χρόνια. Μεγάλη στιγμή στην ιστορία του συλλόγου ήταν η κατάκτηση του τοπικού πρωταθλήματος Μακεδονίας το καλοκαίρι του 1975, διεκδικώντας στο ερασιτεχνικό πρωτάθλημα ανόδου την άνοδο στη Β' Εθνική κατηγορία από τον Ρήγα Φεραίο, την οποία έχασε σε αγώνα μπαράζ που είχε διεξαχθεί στην Κοζάνη. Το 2017 κατέκτησε για πρώτη φορά το κύπελλο Μακεδονίας,Σήκωσε κούπα ο ΠΑΟ Κουφαλίων (pics) , a-sports.gr ενώ προηγουμένως υπήρξε 4 φορές φιναλίστ.Το σήκωσε ο ΠΑΟ Κουφαλίων (pics & vid), gazzetta.gr Το 2018 κατέκτησε εκ νέου το πρωτάθλημα Μακεδονίας και κέρδισε την ιστορική άνοδο στην Γ' Εθνική κατηγορία, για πρώτη φορά στην ιστορία του.Πρωταθλητής ο ΠΑΟ Κουφαλίων – Στη Γ εθνική του χρόνου! , epsm24.gr

Σπουδαίοι παίκτες ξεπήδησαν από την ομάδα των Κουφαλίων, όπως οι Μουρατίδης (ΠΑΟΚ, Νάουσα), Φάνης Αθανασιάδης (Άρης), Γιώργος Παπαχριστούδης (ΠΑΟΚ), Δημήτρης Γάκης (Άρης, Παναιτωλικός, Καστοριά), Παπαμιχαήλ (Δόξα Δράμας, Πανιώνιος), Γιαννακούλας (Παναθηναϊκός, Κόρινθος, Μακεδονικός), Γιάννης Γκιτσιούδης (Ηρακλής, ΠΑΟΚ), Νεντίδης (Ολυμπιακός, Απόλλων Καλαμαριάς, Ηρακλής) και Φυτανίδης (Απόλλων Καλαμαριάς, Αστέρας Τρίπολης, Ατρόμητος).

 Παραπομπές 

Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις αθλητικών συλλόγων το 1964
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1964